Don’t worry – Toortsie, Kameel en Bokbaaivygie se blog
September 27, 2016 September 27, 2016 ~ Toortsie
So het elke land en streek maar seker sy manier van praat. Jare gelede toe ek die heel eerste keer met Engelssprekendes te doen gekry het, was dit vir my nuut dat as ek dankie sê, hul vir my antwoord, ‘You’re welcome’. Ek wil al sê, Pleasure, wat seker nie reg is nie. Nou is dit vir my vreemd dat almal antwoord, ‘Don’t Worry’. Hier is mos nie ‘n probleem nie?
Vandag het ons wraggies ver gery, met ‘n ompad. So ons het vanoggend ‘n paar besienswaardighede gekyk en die res sommer net die land bekyk.
Mount Gambier is op ‘n vulkaan gebou wat eeue terug uitgebars het. Ons het na die blou meer, oftewel, die Blue Lake gaan kyk. Nou is sy water grys, maar jaarliks tussen November en Maart is dit potblou.
Die Lady Nelson Visitor & Discovery Centre is beslis ‘n besoek werd. Een of ander baie kreatiewe persoon neem jou terug in tyd en jy beleef regtig besondershede. Mens loop selfs deur ‘n ‘grot’.
Die Umpherston sinkgat is net so indrukwekkend. Nou is dit met die lieflikste tuin gevul.
Verder het ons eers denneplantasies beleef, toe die mooiste wingerde en pragtige graan.
Daar is ‘n pyplyn waarlangs ons vir baie ver gery het. Dis blykbaar water uit die Murrayrivier vir die dorpe. Kyk Tailem Brent to Keith pyplyn. 146 km lank. Dit het vir my langer gevoel, maar hoe kan ek dan nou stry?
Oor die Murrayriver met ‘n pont. Dis by hierdie pont wat ek die eerste keer ‘Goodday Mate’ gehoor het.
‹ PreviousToortsie se Toeka Tokkel oor Besoekers
10 thoughts on “Don’t worry”
September 27, 2016 om 12:51 nm
Op ‘n winderige dag soos vandag sou ek heerlik kon ontspan in die sinkgat-tuin. Mooi fotos.
September 27, 2016 om 12:53 nm
Wat ek eers besef het toe dit te laat was, ek moes weer die trappies UIT uit daardie sinkgat.
September 27, 2016 om 12:57 nm
Haha, dis altyd die probleem, maar dis goeie oefening. Ek het ook vanoggend die 120-trappies pad van die strand af gekies om uit die wind en by die huis te kom.
September 27, 2016 om 12:59 nm
Gelukkig was hierdie nie 120 nie! 🙂
September 27, 2016 om 1:09 nm
Toemaar, moenie dink ek is so fiks nie. As my tong begin uithang, gaan sit ek net daar op die volgende trap en rus! Maar dit kan jy nou seker nie so in die openbaar by ‘n toeriste-attraksie doen nie 😀 😀
September 27, 2016 om 2:38 nm
Daardie tuin laat my aan die hangende tuin van Babilon dink. Sal ook daar wil gaan sit… maar iemand sal my definitief moet terug abba. Enjoy your day mate!!!
September 27, 2016 om 2:43 nm
Ek het so aan jou gedink met die trappies se uit. En kan jy glo, daar was ook ander mense onder in die tuin en het dieselfde verwysing as jy gebruik.
September 27, 2016 om 9:31 nm
Ek het nou die spoor byster geraak…is julle in Australië?Lyk na ‘n heerlike avontuur.Die gesinkte tuin is pragtig!
September 27, 2016 om 11:04 nm
Ja ons is. 🙂
September 28, 2016 om 6:56 vm
Oee,geniet elke oomblik!